**Συλλογικός προγραμματισμός, εσωτερική και εξωτερική αξιολόγηση των σχολικών μονάδων ως προς το εκπαιδευτικό τους έργο**

Υ.Α. αριθμ. 108906/ΓΔ4/7.9.2021 ΦΕΚ 4189/τ.Β΄/10.9.2021

Άρθρο 11 § 2, περ.1 - Ταυτότητα του σχολείου

 **Η σχολική μονάδα του 2ου ΓΕΛ Γλυκών Νερών ιδρύθηκε το έτος 2005, η οποία στεγάζεται σε ιδιόκτητο κτίριο που βρίσκεται στις οδούς Μεσολογγίου και Αργοστολίου στη περιοχή Φούρεσι. Λειτουργεί σε πρωινή βάρδια από το σχολικό έτος 2005 (ΦΕΚ Ίδρυσης: 1032/21-07-2005). Συναυλίζεται με το 2ο Γυμνάσιο Γλυκών Νερών και γειτνιάζει με το 2ο Δημοτικό και το Νηπιαγωγείο της περιοχής. Θεωρητικά ανήκει σε συγκρότημα σχολείων που εξυπηρετεί τις εκπαιδευτικές ανάγκες κυρίως των μαθητών της περιοχής Φούρεσι -Γλυκών Νερών και περιορισμένου αριθμού μαθητών από τον Γέρακα Αττικής. Λειτουργεί σε αυτόνομο κτίριο και διαθέτει 7 αίθουσες διδασκαλίας, αίθουσα Πληροφορικής, αίθουσα Φυσικών Επιστημών, και Γραφεία Διευθυντή και Καθηγητών. Επίσης στο ισόγειο έχει έναν πολυδύναμο χώρο -αίθουσα πολλαπλών χρήσεων- ο οποίος έχει μετατραπεί σε δύο αίθουσες διδασκαλίας με ένα πτυσσόμενο διαχωριστικό για να καλυφθούν οι διδακτικές ανάγκες.**

 **Ο προαύλιος χώρος του σχολείου είναι μοιρασμένος σε δύο επίπεδα λόγω της διαμόρφωσης του εδάφους. Στο κάτω επίπεδο υπάρχει ένα γήπεδο μπάσκετ, κοινό και για τα δύο σχολεία. Ένας μικρός στεγασμένος χώρος ανάμεσα στα δύο κτίρια προς τη μεριά του Λυκείου χρησιμοποιείται από τους μαθητές για να προφυλάσσονται από την βροχή και τον ήλιο, αποτελεί δε χώρο συνάντησής τους και εκτός ωρών διδασκαλίας.**

 **Το σχολείο διαθέτει κυλικείο, όπου ακολουθεί όλες τις Υγειονομικές διατάξεις λαμβάνοντας υπόψη τις διεθνείς και εθνικές διατροφικές συστάσεις.**

 **Οι υπάρχοντες χώροι του σχολείου ανταποκρίνονται οριακά στις απαιτήσεις του προγράμματος σπουδών, στις ανάγκες των μαθητών και των εκπαιδευτικών. Ένα σημαντικό πρόβλημα είναι η απουσία χώρων για την ανάπτυξη θεματικών αιθουσών. Το πρόβλημα αυτό αντιμετωπίζεται εκ των ενόντων με τον εξοπλισμό και τη συστηματική χρήση της αίθουσας πολλαπλών χρήσεων. Η έλλειψη κλειστού Γυμναστηρίου επίσης, σκιάστρων στο προαύλιο και αποθηκευτικών χώρων αποτελούν επίσης προβλήματα στην καθημερινή λειτουργία του σχολείου. Ωστόσο υπάρχει πρόβλεψη για την εξυπηρέτηση ατόμων με ειδικές ανάγκες (ράμπα και τουαλέτα) καθώς και ανελκυστήρας. Το σχολικό κτίριο συντηρείται συνεχώς και γενικά διατηρείται σε καλή κατάσταση. Για την ασφάλεια του κτιρίου έγινε επέκταση του συναγερμού και νέα εγκατάσταση πυρασφάλειας. Πραγματοποιήθηκε αναγόμωση των πυροσβεστήρων, και συντηρήθηκε το κιόσκι.**

**Το σχολικό έτος 2020-2021 λειτούργησε με 7 τμήματα Γενικής Παιδείας και 5 τμήματα Ξένων Γλωσσών (Γαλλικά και Γερμανικά)**

**Υπηρέτησαν συνολικά 18 καθηγητές εκ των οποίων 9 μόνιμοι με οργανική θέση,2 μόνιμοι αποσπασμένοι από άλλες σχολικές μονάδες, 4μόνιμοι με διάθεση για συμπλήρωση του υποχρεωτικού τους ωραρίου και 4 αναπληρωτές καθηγητές**

**Στο σχολείο φοίτησαν 154 μαθητές, 74 αγόρια και 80 κορίτσια. Στην πλειοψηφία τους ανήκουν σε αναπτυσσόμενη περιοχή (οικιστικά και οικονομικά), που είναι το Φούρεσι.**

**Κατά το σχολικό έτος 2020-2021 η διεξαγωγή των μαθημάτων έγινε εξ αποστάσεως κατά το μεγαλύτερο χρονικό διάστημα, λόγω της πανδημίας από τη διάδοση του ιού Covid-19 και του lock down που επιβλήθηκε. Η δια ζώσης διδασκαλία με φυσική παρουσία των μαθητών στο σχολείο έγινε μόλις για τέσσερις μήνες, χρόνος απόλυτα ανεπαρκής για εξαγωγή ασφαλών συμπερασμάτων της επίδοσης και προόδου των μαθητών. Οι συχνές αρρυθμίες του ηλεκτρονικού συστήματος Webex, οι ιδιαιτερότητες της σύγχρονης ή ασύχρονης εξ αποστάσεως διδασκαλίας, η υποχρεωτικά κλειστή κάμερα εκ μέρους των μαθητών, η έλλειψη υλικοτεχνικής υποδομής σε ορισμένους μαθητές του σχολείου, συνιστούν τις βασικές αιτίες προβλημάτων στη διδακτική διαδικασία.**

Άρθρο 11 § 2, περ.2,3 και 4 – Αποτίμηση των λειτουργιών της Σχολικής Μονάδας

|  |  |  |
| --- | --- | --- |
| Άξονας: | 1-4 | Τεκμηρίωση |
| Παιδαγωγική και μαθησιακή λειτουργία |
| Διδασκαλία, μάθηση και αξιολόγηση | 4 | Η διδασκαλία βασίστηκε κυρίως στην τηλεκπαίδευση. Δεν αντιμετωπίστηκαν σοβαρά προβλήματα στην εφαρμογή τόσο στη σύγχρονη όσο και στην ασύγχρονη διδασκαλία, πλην των προβλημάτων του ίδιου του συστήματος webex και e-class. Η ύλη των μαθημάτων καλύφτηκε πλήρως σε όλα τα μαθήματα με επαναλήψεις στα μαθήματα των κατευθύνσεων. Όταν το σχολείο ξαναλειτούργησε διά ζώσης πραγματο-ποιήθηκαν προσομοιώσεις στα μαθήματα κατεύθυνσης της Γ τάξης και τεστ και ωριαία διαγωνίσματα αξιολόγησης στην Α και Β τάξη.Τα δύο συστήματα τηλεκπαίδευσης πολλές φορές λειτουργούσαν συμπληρωματικά το ένα στο άλλο. Η ανταπόκριση και η ενεργή συμμετοχή των μαθητών στην τηλεκπαίδευση ήταν ικανοποιητική, πλην ορισμένων εξαιρέσεων οι οποίες και αντιμετωπίστηκαν από τους διδάσκοντες. Η ενθάρρυνση των μαθητών από τους διδάσκοντες για προσαρμογή και συμμετοχή στην τηλεκπαίδευση αποτέλεσε μέρος της διδακτικής διαδικασίας.Η αφομοίωση των διδασκόμενων αντικειμένων και η μάθηση αυτών δεν ήταν ασφαλώς δυνατόν να έχουν τα επιθυμητά αποτελέσματα αφού με τη μέθοδο της τηλεκπαίδευσης δεν μπορούσαν να πραγματοποιηθούν άλλες χρήσιμες πρακτικές όπως επισκέψεις και συμμετοχή σε υποστηρικτικές δράσεις του διδασκόμενου μαθήματος και κυρίως η διά ζώσης επικοινωνία. Οι εκπαιδευτικοί τροφοδο-τούσαν τους μαθητές με σημειώσεις τους και με ψηφιακό υλικό που υπάρχει διαθέσιμο στο διαδίκτυο, ενθαρρύνοντας τους να επισκέπτονται χρήσιμες για το μάθημα ιστοσελίδες.Η αξιολόγηση των μαθητών κατά τη διάρκεια της τηλεκπαίδευσης έγινε κυρίως με εργασίες, συμμετοχή στο μάθημα της τηλεκπαίδευσης και εξέταση με ασύγχρονη εκπαίδευση (e-class). Χρησιμοποιήθηκαν εργαλεία όπως ηλεκτρονική συνομιλία (chat), απαντήσεις μεσω του polling, χωρισμός σε ομάδες κ.α.  |
| Σχολική διαρροή – Φοίτηση | 4 | Κατά το σχολικό έτος 2020-21 αλλά και παλαιότερα δεν παρατηρήθηκε σχολική διαρροή. Η φοίτηση όλων των μαθητών ήταν κανονική. Σημειώθηκε μόνο μία διακοπή φοίτησης μαθητή της Β τάξης από την αρχή του διδακτικού έτους. Επίσης τέσσερις μαθητές της Α τάξης και ένας μαθητής της Β τάξης έκαναν μετεγγραφή σε ΕΠΑΛ. Οι μαθητές από την προηγούμενη βαθμίδα εκπαίδευσης έκαναν έγκαιρα εγγραφή στο σχολείο μας και φοίτησαν κανονικά. Για τους τελειόφοιτους μαθητές μας έγινε σχετική και στο μέτρο του δυνατού λόγω συνθηκών, ενημέρωση για τη δυνατότητα τους να επιλέξουν δρόμους μετά το Λύκειο από καθηγητές του ΕΚΠΑ, ενώ δεν έλλειψε η διαδικτυακή επικοινωνία με την ψυχολόγο της ΔΔΕ Ανατολικής Αττικής. |
| Σχέσεις μεταξύ μαθητών/τριών | 4 | Οι σχέσεις μεταξύ μαθητών ήταν πολύ καλές. Τα όποια προβλήματα δημιουργήθηκαν στον λίγο χρόνο διά ζώσης λειτουργίας και στον χρόνο της διαδικτυακής διδασκαλίας ήταν στο πλαίσιο της εφηβικής συμπεριφοράς τους. Αυτά τα προβλήματα αντιμετωπίστηκαν από τους εκπαιδευτικούς με απόλυτα παιδαγωγικό τρόπο αποσκοπώντας να γίνουν κατανοητές από τους μαθητές η λάθος συμπεριφορά τους και η αποφυγή τυχόν επανάληψης παρόμοιων συμβάντων. Σε καμία περίπτωση δεν σημειώθηκαν περιστατικά που να συνιστούν σχολική βία ή εκφοβισμό. Δύο περιστατικά τύπου εκφοβισμού αντιμετωπίσθηκαν άμεσα. Η συμπεριφορά των μαθητών/τριων γενικώς μεταξύ τους ήταν φιλική και εντός των ορίων πολιτισμού και αλληλοσεβασμού. |
| Σχέσεις μεταξύ μαθητών/τριών και εκπαιδευτικών | 4 | Οι σχέσεις μαθητών/τριών με τους εκπαιδευτικούς ήταν πολύ καλές έως άριστες. Τόσο κατά τη διάρκεια της τηλεκπαίδευσης όσο και κατά τη διάρκεια της δια ζώσης εκπαίδευσης γίνονταν συνεχώς προσπάθειες από τους εκπαιδευτικούς να εξασφαλιστεί αμοιβαία εμπιστοσύνη, σεβασμός και συνεργασία με τους μαθητές με απώτερο σκοπό το καλύτερο μαθησιακό αποτέλεσμα και τη βέλτιστη εφηβική-μαθητική προσωπικότητα. |
| Σχέσεις σχολείου - οικογένειας | 4 | Κατά τη διάρκεια της πανδημίας η επικοινωνία σχολείου με οικογένειες των μαθητών/τριών ήταν απαραίτητη, χρήσιμη και επιβεβλημένη. Με τις δυνατότητες που προσφέρουν οι νέες τεχνολογίες (e-mail, webex, SMS, τηλεφωνική επικοινωνία, ιστοσελίδα σχολείου) μέσω του ΠΣΔ και του myschool η επικοινωνία αυτή ήταν εφικτή και πολύ αποτελεσματική. Λόγω των συνθηκών της πανδημίας η παρουσία των γονέων στο σχολείο ήταν εξαιρετικά περιορισμένη. Έγιναν πολλές ενημερώσεις των γονέων, με κάθε πρόσφορο τρόπο, για τα πρωτόκολλα υγειονομικών μέτρων και κανόνων λειτουργίας του σχολείου όσο αυτό λειτούργησε δια ζώσης. Το σχολείο, με την Διευθύντρια και τον Υποδιευθυντή που βρίσκονταν όλες τις ημέρες του lock down στο σχολείο, παρείχαν κάθε δυνατή υποστήριξη στους γονείς για τα νέα δεδομένα στη διδασκαλία των παιδιών τους, με σχετικές οδηγίες για τη χρήση των μέσων τηλεκπαίδευσης. Υπήρξαν προσπάθειες από το σχολείο να δοθούν tablets σε κάποιους μαθητές που δεν διέθεταν και να βρουν λύσεις για αυτούς που δεν είχαν κατάλληλη σύνδεση στο διαδίκτυο λόγω έργων που πραγματοποιήθηκαν στην περιοχή για μεγάλο διάστημα την περσινή σχολική χρονιά. |
| Θετικά σημεία | Άμεση ανταπόκριση των εκπαιδευτικών στη δημιουργία και λειτουργία ψηφιακών τάξεων. Μηδενική διαρροή μαθητών . |
| Σημεία προς βελτίωση | Οι συνθήκες που επικράτησαν δεν επέτρεψαν την εφαρμογή της διαφοροποιημένης διδασκαλίας, τη δημιουργία ομίλων, εκπαιδευτικών προγραμμάτων και σχολικών δραστηριοτήτων. |

|  |  |  |
| --- | --- | --- |
| Άξονας: | 1-4 | Τεκμηρίωση |
| Διοικητική λειτουργία |
| Ηγεσία – Οργάνωση και διοίκηση της σχολικής μονάδας | 4 | Η Διοίκηση του σχολείου μαζί με το Σύλλογο Καθηγητών, κατάρτησαν στην Α΄ τακτική παιδαγωγική συνεδρίαση στην αρχή του διδακτικού έτους, το χρονοδιάγραμμα λειτουργίας του σχο-λείου, ιεραρχώντας τις προτεραιότητες. Στη συνεδρίαση έγινε ανάθεση εξωδιδακτικών εργασιών, δραστηριοτή-των και παιδαγωγικών προγραμμάτων και ορίστηκε το πλαίσιο ομαλής και εποικοδομητικής λειτουργίας του σχολείου. Έγιναν εισηγήσεις και προτάσεις για αξιοποίηση του εξοπλισμού και των υποδομών του σχολείου και τη διαχείριση των πόρων.Καταρτίστηκε σε απόλυτα παιδαγωγικά όρια ο Εσωτερικός Κανονισμός Λειτουργίας του σχολείου, ο οποίος συντάχθηκε λαμβάνοντας υπόψη τις ιδιαίτερες συνθήκες του σχολικού έτους 2020-21. Έχει συμπεριλάβει τις νέες νομοθετικές ρυθμίσεις ώστε να ανταποκρίνεται στις αλλαγές των συνθηκών λειτουργίας του Σχολείου. Επικαιροποιήθηκε μέσω της προβλεπόμενης από το νόμο συμμετοχικής διαδικασίας όλων των μελών της σχολικής κοινότητας και εστάλη με e-mail στους γονείς και κηδεμόνες.Η εφαρμογή όλων των αποφάσεων των οργάνων διοίκησης του σχολείου δεν κατέστη δυνατόν να εφαρμοστούν πλήρως λόγω των ειδικών συνθηκών που επικράτησαν μετά το πρώτο δεκαήμερο Νοεμβρίου 2020 από την πανδημία Covid-19. Ο αρχικός σχεδιασμός για οργάνωση και λειτουργία του σχολείου που βασιζόταν στις ομαλές δια ζώσης συνθήκες αναπροσαρμόσθηκε στα νέα δεδομένα της πανδημίας. Ως εκ τούτου πραγματοποιήθηκαν επιτυχώς πολλές διαδικτυακές συνεδριάσεις του Συλλόγου Διδασκόντων μέσω της πλατφόρμας Webex και διατηρήθηκε η επαφή των εκπαιδευτικών μεταξύ τους και με τη διοίκηση του Σχολείου ακόμα και την περίοδο της καραντίνας με αποτέλεσμα την εύρυθμη και αποτελεσματική οργάνωση και λειτουργία της εξ αποστάσεως (σύγχρονης και ασύγχρονης) εκπαίδευσης, αλλά τη γενικότερη εύρυθμη λειτουργία του Σχολείου μας σε όλους τους τομείς. |
| Σχολείο και κοινότητα | 4 | Οι συνθήκες λειτουργίας του σχολείου δεν άφησαν περιθώρια το επιθυμητό άνοιγμα του σχολείου στην κοινωνία και για συνεργασίες με άλλους φορείς.Κατά τη διάρκεια της σχολικής χρονιάς 2020-21 υπήρξε γόνιμη και στενή συνεργασία με τη Διεύθυνση Δ/θμιας Εκπαίδευσης Ανατολικής Αττικής, τις Τοπικές Αρχές, τη Σχολική Επιτροπή του Δήμου Παιανίας, τους Διευθυντές των γειτονικών σχολείων, καθώς και με τους γονείς και κηδεμόνες. Επίσης το σχολείο συνεργάστηκε με το ΚΕΣΥ Ανατολικής Αττικής, τους Σχολικούς Συμβούλους και τον υπεύθυνο του ΕΚΦΕ. |
| Θετικά σημεία | Συνεργασία και επικοινωνία όλων των παραγόντων του σχολείου.Αξιοποίηση και εκσυγχρονισμός σχολικών χώρων – υποδομών |
| Σημεία προς βελτίωση | Δημιουργία δικτύων |

|  |  |  |
| --- | --- | --- |
| Άξονας: | 1-4 | Τεκμηρίωση |
| Επαγγελματική ανάπτυξη των εκπαιδευτικών |
| Συμμετοχή των εκπαιδευτικών σε επιμορφωτικές δράσεις | 4 | Οι εκπαιδευτικοί στη διάρκεια της χρονιάς παρακολούθησαν ημερίδες και σεμινάρια που πραγματοποιήθηκαν κυρίως από τους Σχολικούς Συντονιστές και την Περιφερειακή Διεύθυνση Β/θμιας Εκπ/σης και από Πανεπιστημιακά Τμήματα. Λόγω της ανάγκης της ταχύρρυθμης εκπαίδευσης των εκπαιδευτικών στη χρήση της πλατφόρμας e-class και webex υπήρξε συνεργασία των καθηγητών του σχολείου για την καλύτερη εξοικείωσή τους.  Εννέα (09) καθηγητές του σχολείου παρακολούθησαν την ταχύρρυθμη επιμόρφωση εκπαιδευτικών στην εξ αποστάσεως εκπαίδευση, που οργανώθηκε από το Υπουργείο Παιδείας τον Απρίλιο έως Ιούνιο 2021 και την ολοκλήρωσαν οι επτά (07) με την παράδοση του διδακτικού σεναρίου, ως όφειλαν. |
| Συμμετοχή του προσωπικού σε εθνικά και ευρωπαϊκά προγράμματα | 4 | Δεν υπήρξε δυνατότητα, λόγω του lock down από την πανδημία διάδοσης του ιού Covid-19, να συμμετάσχουν σε οποιοδήποτε εθνικό ή ευρωπαϊκό πρόγραμμα με μετακινήσεις μαθητών και εκπαιδευτικών. Όλες οι προθέσεις για συμμετοχή σε τέτοιου είδους δράσεις μεταφέρονται για το νέο διδακτικό έτος 2021-2022. Οι όποιες δράσεις που πραγματοποιήθηκαν έγιναν διαδικτυακά. |
| Θετικά σημεία | Προσαρμοστικότητα των εκπαιδευτικών στις νέες συνθήκες.Ενδιαφέρον για συμμετοχή σε επιμορφωτικά σεμινάρια. |
| Σημεία προς βελτίωση | Επιμόρφωση των εκπαιδευτικών μέσω σεμιναρίων από την Πολιτεία. |